На основу Решења о банкротству стечајног судије Привредног суда у Краљеву, број предмета Ст. бр. 19/2014 од 29.05.2015. године, а у складу са чланoвима 131., 132. и 133. Закона о стечају («*Службени гласник Републике Србије» број 104/2009*) и Националним стандардом број 5 о начину и поступку уновчења имовине («*Службени гласник Републике Србије» број 13/2010.*), стечајни управник стечајног дужника

**Стечајна маса** „**Јарчујак-промет“ доо Друштво за производњу, трговину и услуге Краљево, у стечају Краљево, Душана Карапанџића 2,**

**ОГЛАШАВА**

**продају непокретности стечајног дужника јавним надметањем**

Предмет продаје: Пословни и стамбени простор у Краљеву, Улица Омладинска, КП број 959/3 Лист непокретности број 8773 КО Краљево:

1. Л 1 Пословни простор у сутерену (подруму), ознака 31 А, површине 31 м2.

Почетна цена: 680.000,00 динара депозит: 674.960,00 динара

Корак у надметању: 70.000,00 динара.

1. Л 2 Пословни простор у подруму (сутерен-приземље), ознака 31 Б, површине 36 м2.

Почетна цена: 790.000,00 динара депозит: 783.888,00 динара

Корак у надметању: 80.000,00 динара.

1. Л 7 Пословни простор у приземљу, ознака 31 В, површине 34 м2.

Почетна цена: 750.000,00 динара депозит: 740.282,00 динара

Корак у надметању: 70.000,00 динара

1. Л 8 Пословни простор у приземљу, ознака 31 И, површине 30 м2.

Почетна цена: 660.000,00 динара депозит: 653.190,00 динара

Корак у надметању: 70.000,00 динара

1. Л 10 Пословни простор у приземљу, ознака 31 К, површине 26 м2.

Почетна цена: 570.000,00 динара депозит: 566.098,00 динара

Корак у надметању: 60.000,00 динара

Право на учешће имају сва правна и физичка лица која:

1. након добијања профактуре, изврше уплату ради откупа продајне документације у износу од по 10.000**,**00 динара за сваку наведену целину на текући рачун код UniCredit bank ад Београд, филијала Краљево, број 170-30030750000-65. Профактура се може преузети сваког радног дана у периоду од 09:00 до 14:00 часова уз претходни договор са стечајним управником;
2. уплате депозит у назначеним износима, на текући рачун стечајног дужника број: 170-30030750000-65 код UniCredit bank ад Београд, филијала Краљево или положе неопозиву првокласну банкарску гаранцију наплативу на први позив, најкасније 7 дана пре одржавања продаје (рок за уплату депозита је 12.04.2017. године). У случају да се као депозит положи првокласна банкарска гаранција, оргинал исте се ради провере мора доставити стечајном управнику заједно са Обрасцем пријаве, најкасније до 12.04.2017. године. У случају да на јавном надметању победи Купац који је депозит обезбедио банкарском гаранцијом, исти мора измирити износ депозита у року од 48 сати од дана јавног надметања, а пре потписивања купопродајног уговора, након чега ће му бити враћена гаранција;
3. потпишу изјаву о губитку права на враћање депозита. Изјава чини саставни део продајне документације.

Након уплате депозита а најкасније 7 дана пре одржавања јавног надметања, потенцијални купци, ради правовремене евиденције, морају предати образац пријаве за учешће стечајном управнику (рок за предају је 12.04.2017. године до 14:00) часова.

Јавно надметање одржаће се дана 19.04.2017. године у 11:00 часова у просторијама стечајног управника на адреси: улица Цара Душана број 20 локал 4, Краљево.

Регистрација учесника почиње два сата пре почетка јавног надметања а завршава се 10 минута пре почетка јавног надметања, односно у периоду од 09:00 до 10:50 часова, на истој адреси.

Стечајни управник спроводи јавно надметање тако што:

1. региструје лица која имају право учешћа на јавном надметању (имају овлашћења или су лично присутни),
2. отвара јавно надметање читајући правила надметања,
3. позива учеснике да истакну понуду на оглашену цену, коју су спремни да плате,
4. одржава ред на јавном надметању,
5. проглашава купца када ниједна друга странка не истакне већу цену од последње понуђене цене,
6. потписује записник.

Купопродајни уговор се потписује у року од 3 дана од дана одржавања јавног надметања, под условом да је депозит који је обезбеђен гаранцијом уплаћен на рачун стечајног дужника. У случају да за купца у поступку продаје буде проглашено правно или физичко лице које подлеже обавези подношења пријаве концентрације, сходно одредбама Закона о заштити конкуренције („Сл. гласник РС“ бр. 51/2009), услови и рокови закључења уговора биће прилагођени роковима одлучивања Комисије за заштиту конкуренције. У наведеном случају, проглашеном купцу банкарска гаранција ће бити наплаћена у року предвиђеним огласом, односно депозит ће бити задржан до доношења одлуке Комисије за заштиту конкуренције. Проглашени Купац је дужан да уплати преостали износ купопродајне цене у року од 8 дана од дана потписивања купопродајног уговора. Тек након уплате купопродајне цене од стране Купца и након добијања потврде од стране стечајног дужника о извршеној уплати у целости, исти стиче право на укњижбу непокретности, док код покретне имовине Купац стиче право власништва моментом уплате купопродајне цене.

Свако лице које је стекло право на учешће у складу са условима прописаним овим огласом, губи право на депозит у складу са Изјавом о губитку права на враћање депозита.

Ако проглашени Купац не потпише записник, купопродајни уговор или не уплати купопродајну цену у прописаним роковима и на прописан начин, као и у свим другим случајевима предвиђеним Изјавом о губитку права на враћање депозита губи право на повраћај депозита, а за Купца се проглашава други најбољи понуђач.

Имовина се купује у виђеном стању и може се разгледати након откупа продајне документације, а најкасније 7 дана пре заказане продаје сваким радним даном од 09:00 до 14:00 часова уз претходну најаву на телефон 064.32.44.577.

Учесницима који на јавном надметању нису стекли статус купца или другог најбољег понуђача, депозит (гаранција) се враћа у року од 5 дана од дана јавног надметања.

Другом најбољем понуђачу на јавном надметању, депозит (гаранција) се враћа у року од 17 дана од дана јавног надметања.

Порези и други трошкови се додају на постигнуту купопродајну цену.

Oвлашћено лице: стечајни управник Мирко Петровић, контакт телефон: 064.32.44.577.